[bookmark: _Hlk154566662]Z A P I S N I K
 47. sjednice Vijeća Mjesnog odbora „Kralj Petar Svačić“ održane u srijedu, 26. veljače 2025.
u 09,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Taiba Redžepagić i Tamara Palijan
Predsjednica Vijeća Mjesnog odbora utvrđuje da su nazočne sve članice Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 45. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 45. sjednice Vijeća.
Predsjednica Vijeća Mjesnog odbora predlaže sljedeći 

DNEVNI RED:

1. [bookmark: _Hlk192754229]Asfalterski program Plana malih komunalnih akcija Vijeća Mjesnog odbora „Kralj Petar Svačić“ za 2025., preusmjeravanje sredstava, donošenje zaključka
2. [bookmark: _Hlk192754309]Potrebne izmjene pristupa Gradske četvrti i nadležnih gradskih ureda o održavanju parka na Trgu kralja Petra Svačića, a temeljem očitovanja Gradskog zavoda za zaštitu spomenika kulture i prirode, donošenje zaključka
3. [bookmark: _Hlk192754691]Revizija parkirnih mjesta za Veleposlanstvo Libije na zahtjev sugrađana, D.F. – donošenje zaključka
4. [bookmark: _Hlk192754728]Zamolba sugrađanke N. K. za dodavanjem novih igrala u dječji park na Trgu kralja Petra Svačića i odgovor Gradskog zavoda za zaštitu spomenika kulture i prirode
5. [bookmark: _Hlk192754764]Zamolba sugrađanke R. Z. za češćim obilascima komunalnih redara zbog pasa bez povodaca i nesakupljanja izmeta
6. Pitanja i prijedlozi

Ad 1. Asfalterski program Plana malih komunalnih akcija Vijeća Mjesnog odbora „Kralj Petar Svačić“ za 2025., preusmjeravanje sredstava, donošenje zaključka

[bookmark: _Hlk191908294]Vijeće, nakon rasprave, jednoglasno donosi 

ZAKLJUČAK

o asfalterskom programu Plana malih komunalnih akcija Vijeća Mjesnog odbora „Kralj Petar Svačić“ za 2025.



1. Vijeće Mjesnog odbora „Kralj Petar Svačić“ u Planu malih komunalnih akcija Vijeća Mjesnog odbora „Kralj Petar Svačić“ za 2025. za asfalterski program ima 25.000,00 eura.

2.   Vijeće Mjesnog odbora „Kralj Petar Svačić“ predlaže slijedeću akciju za asfalterski program:
     
      - asfaltiranje kolnika u ulici Josipa Runjanina.

3.   Ovaj Zaključak biti će dostavljen Gradskom uredu za mjesnu samoupravu, promet, civilnu 
      zaštitu i sigurnost na daljnje postupanje.


Ad 2. Potrebne izmjene pristupa Gradske četvrti i nadležnih gradskih ureda o održavanju parka na Trgu kralja Petra Svačića, a temeljem očitovanja Gradskog zavoda za zaštitu spomenika kulture i prirode, donošenje zaključka

[bookmark: _Hlk192756089]Tijekom mandata višestruko smo tražili kroz Plan komunalnih aktivnosti Vijeća Gradske četvrti Donji grad da se u parku na Trgu kralja Petra Svačića obnove pješačke staze zbog stvaranja lokava u kišnim mjesecima koje ometaju kretanje pješaka. Dosada Gradska četvrt Donji grad nije odlučila da će se pristupiti obnovi istih odnosno nije naš prijedlog uvrstila ni u jedan Plan komunalnih aktivnosti.
Također smo se više puta obraćali npr. Elicomu ili Zrinjevcu da ne devastiraju staze i travnjak teškim vozilima na što smo jedino dobili odgovor kako će paziti. Isto, naravno, nije uzeto u obzir i teška vozila raznih gradskih službi i dalje ulaze u park i uništavaju ionako teško oštećenu infrastrukturu. Česti su npr. i lomovi poklopaca instalacija za koje smo više puta morali tražili popravak/zamjenu. 
Travnjaci se također ne održavaju na odgovarajući način, zbog čega imamo „ćelava“ mjesta, tragove oštećenja travnjaka od teških vozila, mjesta požutjele sasušene trave uništene instalacijama postavljenima za vrijeme Adventa itd. 
Stoga Vijeće jednoglasno donosi sljedeći
ZAKLJUČAK

o potrebama izmjene pristupa Gradske četvrti i nadležnih gradskih ureda o održavanju parka na Trgu kralja Petra Svačića

1. Vijeće Mjesnog odbora „Kralj Petar Svačić“ traži od Gradske četvrti Donji grad da hitno uvrsti u svoj program obnovu pješačkih staza na Trgu kralja Petra Svačića, uključujući rubnjake, kako bi se riješio problem stvaranja lokava u kišnim mjesecima koje onemogućavaju kretanje pješaka i ograničuju njihovo korištenje parka.
2. Tražimo od Javne ustanove Maksimir da pojača nadzor nad održavanjem parka te uputi četvrt i nadležne službe na bolje postupanje glede održavanja i na unaprjeđenje infrastrukture.
3. Tražimo od Zavoda za zaštitu javnog spomenika da izvrši nadzor nad parkom te naloži smjernice nadležnima za održavanje i unaprjeđenje infrastrukture parka i drugih njegovih zaštićenih elemenata.   


Ad 3. Revizija parkirnih mjesta za Veleposlanstvo Libije na zahtjev sugrađana, D.F. – donošenje zaključka

Vijeće, nakon rasprave, jednoglasno donosi 

ZAKLJUČAK
o reviziji parkirnih mjesta Veleposlanstva Libije


1. Vijeće Mjesnog odbora „Kralj Petar Svačić“ traži od nadležnog ureda da provede reviziju dodjele parkirnih mjesta Veleposlanstvu Libije, budući da ne smatramo opravdanim da u jeku obnove i kroničnog nedostatka parkirnih mjesta u centru grada dodjeljuje maksimalni broj mjesta veleposlanstvima i drugim korisnicima. 

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.



Ad 4. Zamolba sugrađanke N. K. za dodavanjem novih igrala u dječji park na Trgu kralja Petra Svačića i odgovor Gradskog zavoda za zaštitu spomenika kulture i prirode

Obratila nam se građanka N.K. kako bismo na dječje igralište dodali ljuljačku za bebe. Budući da smo već godinama svjesni nedostataka našeg igrališta, zatražili smo ponovno očitovanje Gradskog zavoda za zaštitu spomenika kulture i prirode koji nam je odbio proširenje parka na istok, iako je to jedino rješenje da se dobije dovoljno mjesta za igru svih dobnih skupina. 

Kako su u igralište uložena već određena sredstva da bi ga se učinilo adekvatnim i za mlađu djecu, predložit ćemo budućem sazivu našeg Mjesnog odbora da zatraži kroz Plan komunalnih aktivnosti novi projekt kojim bi se cjelokupna opremljenost parka oblikovala na drugačiji način, odnosno kako bi se osiguralo više prostora za najmlađe.



Ad 5. Zamolba sugrađanke R. Z. za češćim obilascima komunalnih redara zbog pasa bez povodaca i nesakupljanja izmeta

Vijeće Mjesnog odbora „Kralj Petar Svačić“ primilo je pritužbu građanke R. Z. zbog učestalog puštanja pasa bez uzice i ne prikupljanja izmeta na lokaciji parka na Trg kralja Petra Svačića. 
Predsjednica Vijeća Mjesnog odbora uputila je zahtjev komunalnom redarstvu koje je ubrzo izašlo na teren i izdalo više kazni zbog nepropisnog postupanja vlasnika pasa. 


Ad 6. Pitanja i prijedlozi

Pitanja i prijedloga nije bilo.

Sjednica je završila u 10,00 sati.
Zapisnik vodila Ana-Marija Huzjan.

KLASA: 024-08/25-003/465
URBROJ: 251-13-11-1/003-25-2
Zagreb, 26. veljače 2025.





Predsjednica
Vijeća Mjesnog odbora
„Kralj Petar Svačić“

[bookmark: _GoBack]Ana-Marija Huzjan, v.r.

